Implikacija

Implikacija ( 'sąsaja') – du teiginius jungtimi jei…, tai siejantis loginis veiksmas.

Skiriamos šios implikacijos rūšys:
 kauzalinė implikacija
 griežtoji implikacija
 formalioji implikacija
 materialioji implikacija
Kauzalinė implikacija nurodo priežastinę, griežtoji – būtiną reiškinių sąsają. Formalioji implikacija rodo objekto ir jo požymio ryšį. Materialioji implikacija atsiriboja nuo visų prasminių ryšių ir kreipia dėmesį tik į teiginių teisingumą ir klaidingumą; tai pagrindinė implikacijos rūšis. Žymima išraiška p→q; pirmasis implikacijos teiginys p yra antecedentas, o antrasis q – konsekventas. Implikacija klaidinga tik tuomet, jei antecedentas teisingas ir konsekventas klaidingas, visais kitais atvejais ji teisinga. Taikant Implikaciją reiškiama loginė seka.

 Išnašos 

Kategorija:Logika